Mar 19,2015
డాటావిండ్‌ నుంచి రూ.1999కే స్మార్ట్‌ఫోన్‌
చౌక ధరల ఇంటర్నెట్‌ సేవల ఉత్పత్తులను అందించే డాటావిండ్‌ మార్కెట్లోకి అతి చౌక స్మార్ట్‌ఫోన్‌ను విడుదల చేసింది. అదే విధంగా రిలయన్స్‌ కమ్యూనికేషన్స్‌తో కలిసి ఏడాది పాటు ఉచితంగా ఇంటర్నెట్‌ బ్రౌజింగ్‌ను అందిస్తుంది. బుధవారం హైదరాబాద్‌లో డాటావిండ్‌ ప్రెసిడెంట్‌ సునీత్‌ సింగ్‌ తులి పాకెట్‌ సర్ఫర్‌లో డ్యూయల్‌ సిమ్‌ సౌలభ్యం కలిగిన మూడు స్మార్ట్‌ఫోన్లను విడుదల చేశారు. పాకెట్‌ సర్ఫర్‌ 2జి4 ధర రూ.1,999గా, 3జి4 ధర రూ.2,999, 3జి5 ధర రూ.5,499గా నిర్ణయించారు. మార్చి 24 నుంచి అన్ని ఎంపిక చేసిన స్టోర్లలో ఈ స్మార్ట్‌ఫోన్లు లభ్యమవుతాయని తెలిపారు.
దక్షిణాదిలో ప్లాంట్‌!
     కేంద్ర ప్రభుత్వం ప్రవేశపెట్టిన మేక్‌ ఇన్‌ ఇండియా కార్యక్రమంలో భాగంగా డేటావిండ్‌కు భారత్‌లో తయారీ వ్యాపారాన్ని ప్రారంభించనుందని తులి తెలిపారు. దీని ద్వారా 1000 మందికి ఉపాధి లభించనుందన్నారు. అయితే ఈ ప్లాంట్‌ను ఎక్కడ, ఎంత పెట్టుబడితో ఏర్పాటు చేసేది ఆయన స్పష్టంగా వెల్లడించలేదు. దక్షిణాదిలో తెలంగాణతో పాటు ఇతర రాష్ట్రాలు, ఉత్తరాధి రాష్ట్రాల ప్రభుత్వాలతో చర్చలు జరుగుతున్నాయన్నారు. ప్రస్తుతం భారత్‌లో ప్రతి నెలకు రూ.3,000 దిగువన విలువ చేసే ఫోన్ల శ్రేణీలో 1.3 కోట్ల యూనిట్లు విక్రయమవుతున్నాయన్నారు.
మీ స్నేహితులకు రికమెండ్ చెయ్యండి